ועדת הכלכלה, כנסת 16, פרוטוקול מספר 182, 2004-03-24 08:30

שלום שמחון: בוקר טוב, אני פותח את הישיבה.

שלום שמחון: על סדר היום הודעת מחלות בעלי חיים (הסדרת תנועת בעלי חיים בישראל) (תיקון מס' 2), התשס"ד-2004.

שלום שמחון: מי מציג את הנושא?

מיכל סגן-כהן: אסביר את העניין מהבחינה המשפטית.

מיכל סגן-כהן: שר החקלאות, בתוקף סמכותו, לפי פקודת מחלות בעלי חיים, התקין את תקנות מחלות בעלי חיים (הסדרת תנועת בעלי חיים בישראל).

מיכל סגן-כהן: התקנות קובעות שאם מנהל השירותים הווטרינריים ראה שיש חשש להעברת מחלות, הוא רשאי לקבוע שלא יועבר בעל חיים אלא בהיתר.

מיכל סגן-כהן: בתקנות עצמן בעל חיים הוא כמשמעותו בפקודה, ונקבע שם "לרבות גוויות, זבל, מספוא ורפת".

מיכל סגן-כהן: בהודעת מחלות בעלי חיים, כשהמנהל השירותים הווטרינריים הודיע על-פי אותן תקנות, צומצמה הגדרת בעל חיים.

מיכל סגן-כהן: נקבעו בה מספר בעלי חיים, והתוספת של "גוויות, זבל, מספוא ורפת" הושמטה.

מיכל סגן-כהן: באחרונה נוכח מנהל השירותים הווטרינריים לדעת שראוי להקפיד מאוד ולתת היתרים שיכללו גם הוראות לעניין ניקיון כלי הרכב שמובילים בעלי חיים.

מיכל סגן-כהן: על כן אנחנו מבקשים לתקן ולהוסיף בהגדרת בעל חיים את "גוויות, זבל, מספוא ורפת".

אתי בנדלר: יש הבדל בין "נבלותיהם" לבין "גוויות"?

אתי בנדלר: ראיתי שבתקנות משתמשים במונח "גוויות".

מיכל סגן-כהן: היום מדובר ב"גווייה".

מיכל סגן-כהן: בעבר זה היה לפי פקודת מחלות בעלי חיים 1945, ושם היתה הפרדה בין גווייה לנבלה.

מיכל סגן-כהן: בנוסח החדש אין הבדל.

שלום שמחון: תודה.

שלום שמחון: עודד, אתה רוצה להוסיף?

עודד ניר: אין לי מה להוסיף.

עודד ניר: זהו כורח.

עודד ניר: הפקודה עתיקה אבל מדי פעם בפעם צצים דברים חדשים.

עודד ניר: בעקבות מחלות הפה והטלפיים ושפעת העופות יש צורך להוסיף דברים.

עודד ניר: המחלה עוברת בעיקר רפד, ולא היתה מכוסה בצו.

עודד ניר: לכן צריך להוסיף זאת.

צחי דותן: אין לי מה להוסיף.

בני רובין: אין לי מה להוסיף.

מיכל סגן-כהן: אני קוראת את ההודעה.

אתי בנדלר: מישהו הועמד לדין בעניין זה?

עודד ניר: לא, כשרצינו להעמיד לדין התברר שזה לא מכוסה בקנס אזרחי ודברים כאלה.

עודד ניר: זאת בדיוק מטרת התיקון.

שלום שמחון: הודעת מחלות בעלי חיים (הסדרת תנועת בעלי חיים) אושרה.

שלום שמחון: תודה.